शीर्षक: बॉलीवुड का नया एंग्री यंगमैन !\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
फिल्म ज़ंजीर के रीमेक में तेलुगू फिल्मों के सितारे रामचरन तेजा मुख्य भूमिका निभा रहे हैं.

अब फिल्म की रिलीज के 29 साल बाद इसका रीमेक बन रहा है और इसे बना रहे हैं प्रकाश मेहरा के बेटे अमित मेहरा. अमित दावा करते हैं उनकी ये नई 'ज़ंजीर' बॉलीवुड को एक नया एंग्री यंगमैन दिलाएगी.

ज़ंजीर के रीमेक में तेलुगू फिल्मों के सुपरस्टार रामचरन तेजा मुख्य भूमिका अदा कर रहे हैं, और बीबीसी से बात करते हुए अमित मेहरा कहते हैं कि रामचरन तेजा बॉलीवुड के नए एंग्री यंग मैन साबित होंगे.

फिल्म में बॉलीवुड के किसी स्थापित नाम को ना लेकर तेलुगू फिल्म के सितारे रामचरन तेजा का चुनाव करने की क्या वजह थी. अमित मेहरा कहते हैं, "जब मेरे पिता ने ज़ंजीर में अमिताभ अंकल को लिया तो उस वक्त उनकी कोई खास इमेज नहीं थी. ज़ंजीर के बाद उन्हें एंग्री यंगमैन कहा जाने लगा. मैं भी ज़ंजीर के रीमेक के लिए एक ऐसे कलाकार को लेना चाहता था जिसकी बॉलीवुड में अब तक कोई इमेज ना हो लेकिन वो जबरदस्त कलाकार हो. और रामचरन तेजा इस कसौटी पर खरे उतरते हैं."

चूंकि ज़ंजीर में अमिताभ बच्चन की मुख्य भूमिका थी तो क्या इसके रीमेक के लिए उन्होंने अभिषेक बच्चन को एप्रोच करने के बारे में नहीं सोचा. इसका जवाब देते हुए अमित मेहरा कहते हैं, "अभिषेक बच्चन ने खुद एक बार इंटरव्यू में कहा था कि वो अपने पिता की किसी फिल्म के रीमेक में काम नहीं करना चाहेंगे. वर्ना मैं तो अभिषेक को एक बेहतरीन कलाकार मानता हूं."

अमित ने ये भी बताया कि खुद अमिताभ बच्चन ने उनके ज़ंजीर के रीमेक बनाने पर खुशी जताई थी और उन्हें आशीर्वाद भी दिया.

प्रकाश मेहरा की ज़ंजीर की लेखक जोड़ी के सलीम-जावेद के जावेद अख्तर ने ज़ंजीर के रीमेक बनाने पर नाखुशी ज़ाहिर की थी और कहा था कि इसके अधिकार उनके पास हैं. जावेद अख्तर ने कहा था कि उनके और सलीम की अनुमति के बिना कोई भी ज़ंजीर का रीमेक नहीं बना सकता.

इस पर अमित मेहरा ने कहा, "सलीम और जावेद अंकल मेरे पिता समान हैं. मुझे उम्मीद है कि ये मामला हल हो जाएगा और दोनों का आशीर्वाद मुझे मिलेगा."

अमित मेहरा की ज़ंजीर में रामचरन के अलावा प्रियंका चोपड़ा और प्रकाश राज की भी मुख्य भूमिका है. ये फिल्म हिंदी और तेलुगू में बन रही है. इसके अगले साल मार्च तक रिलीज होने की संभावना है. इसका निर्देशन अपूर्व लखिया कर रहे हैं.